РЕГЛАМЕНТ (ЕО) № 158/2007 НА КОМИСИЯТА
от 16 февруари 2007 година
за изменение на Регламент (ЕО) № 1358/2003 относно списъка с летища на Общността
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EO) № 437/2003 на Европейския парламент и на Съвета от 27 февруари 2003 г. относно статистическите данни по отношение на превоза на пътници, товари и поща по въздух (1), и по-специално член 10 от него,
като има предвид, че:
(1)
В съответствие с член 10 от Регламент (EO) № 437/2003 от Комисията се изисква да определи мерките за адаптиране на спецификациите в приложенията към посочения регламент.
(2)
Поради напредъка на въздушния транспорт е необходимо да се актуализира списъкът с летища на Общността и техните категории, предвиден в приложение I към Регламент (ЕО) № 1358/2003 на Комисията (2), в съответствие с правилата, изложени в посоченото приложение.
(3)
Регламент (ЕО) № 1358/2003 следва да бъде съответно изменен.
(4)
Мерките, предвидени в настоящия регламент, са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
За целите на член 3, параграфи 2 и 3 от Регламент (ЕО) № 437/2003 списъкът с летища на Общността, освен тези, които имат само случаен търговски трафик, както и тяхната категория, специфицирана в приложение I към Регламент (ЕО) № 1358/2003, изменен с приложение II към Регламент (ЕО) № 546/2005 (3), се заменя със списъка, изложен в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 февруари 2007 година.